تورکیه جمهوریتی جمهوررئیسی رجب طیب اردوغان, بوگون تورکیه وقتی بیلن ساعت 12:35 ده روسیه پایتختی مسکو گه جونب کیتدی.
جمهوررئیس اردوغان نی, انقره ده گی ایسن بوغا هوا قونلغه سیدن انقره والی سی وصیب شاهین, انقره شهرداری مصطفی تونا و باشقه مسئول کیشی لر کوزه تیب یوباردی.
تشقی ایشلر وزیری مولود چاووش اوغلی, انرژی و طبیعی منبع لر وزیری فاتح دونمز, ملی مدافعه وزیری خلوصی آقر, ایکینچی لیک و اورمان وزیری بکر پاکدیمیرلی, ملی استخبارات اداره سی باشلیغی هاکان فیدان, جمهوررئیسلیک سوزچیسی ابراهیم قلین و جمهوررئیس لیک ارتباط لر شعبه سی باشلیغی فخرالدین آلتون اوشبو سفری جریانیده جمهوررئیس اردوغان بیلن همراه لیک قیلماقده.
جمهوررئیس اردوغان بیر کونلیک سفری دایره سیده روسیه دولت رهبری ولادیمیر پوتین بیلن اوچره شه دی.
عینی دمده اوشبو سفر دایره سیده ایککی اولکه نینگ وزیر لری و باشقه مقام لری نینگ اشتراکی بیلن هیئت لر ارا بیر اوچره شوو نینگ بولیب اوتیشی و تورکیه بیلن روسیه اورته سیده گی مناسبت لردن تشقری, سوریه مسئله سی بیلن بیر قطارده, ایریم منطقه و خلق ارا مقیاسده گی ینگی لر باره سیده هم فکر المه شیلیشی کوتیلماقده.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
